
Татарстан Республикасыннан Россия Федерациясе Федераль Собраниесе Дәүләт Думасында депутатлар корпусы бик көчле, һәм без әлеге потенциалны кулланырга тиеш. Бу хакта бүген Татарстан Республикасы Президенты Рөстәм Миңнеханов Татарстан Республикасыннан Россия Федерациясе Федераль Собраниесе Дәүләт Думасы депутатлары һәм Федерация Советы әгъзалары белән очрашуында белдерде. Очрашу ТР Хөкүмәт Йортында узды, анда ТР Дәүләт Советы Рәисе Фәрид Мөхәммәтшин, ТР Президенты аппараты җитәкчесе Әсгать Сәфәров, республика министрлары һәм башкалар катнашты. Фәрид Мөхәммәтшин хәбәр иткәнчә, бүгенге чара гадәткә керде инде, 2013 елда ТРннан РФ Дәүләт Думасында депутатларның эшчәнлегенә нәтиҗәләр ясарга һәм яңа елдагы бурычлары турында сөйләшергә кирәк.


Төп нотык белән ТР икътисад министры Мидхәт Шаһиәхмәтов чыгыш ясады. Аерым алганда, 2013 елда бөтен чыганаклардан да җәлеп ителгән федераль акчалар күләме 75,8 млрд. сум тәшкил итте (2012 елда– 72,4 млрд. сум). Федераль максатчан программалар һәм дәүләт программалары кысаларында 27,9 млрд. сум тәшкил итте. ТР икътисад министры билгеләп үткәнчә, ФМП һәм ДП буенча җәлеп ителгән акчалар күләме 2013 елда кимегән. Татарстан Республиксы үткән елда мөмкин булган 40 ФМП һәм ДПннан 27сендә катнашты. Федераль адреслы инвестицион программаларда катнашу буенча (ФАИП) Татарстан федерация субъектлары арасында 12 урында тора. 2014 елда Татарстан мөмкин булган 39 ФМП һәм ДПннан 21ндә катнашу теләген белдерде.


Бу мәсьәлә буенча Татарстан республикасы Президенты Рөстәм Миңнеханов бүгенге көндә республикада яңа стратегик проектлар кирәклеген белдерде, алар федераль адреслы инвестицион программаларада катнашырга мөмкинлек бирәчәк. Ул шулай ук берничә мәсьәләне билгеләде - алар закон чыгару дәрәҗәсендә дә эшне таләп итәләр. Алар арасында - ТКХ өлкәсен реформалаштыру, коммуналь хезмәт күрсәтүгә тарифлар, юл хәрәкәте куркынычсызлыгын тәэмин итү, урында полиция участогы вәкилләре эшчәнлеген оештыру һәм башкалар.


Рөстәм Миңнеханов шулай ук индустриаль мәйданчыклар инфраструктурасын булдыруга регион биргән акчаларны кайтару буенча эшне алып бару кирәклеге турында да искәртте. Әгәр дә регион индустриаль мәйданчыкларны булдыруга акча бирә икән, өч ел дәвамында анда урнашкан предприятиеләрдән кергән федераль салымнар бюджетара трансфертлар рәвешендә федерация субъектына кайтырга тиеш. Бу хакта Россия Президенты Владимир Путин 2013 елның 12 декаберендәге Федераль Җыелышның еллык Юлламасында әйтте.
Рөстәм Миңнеханов Федерация Советы әгъзалары һәм ТРннан РФ Федераль Собраниесе Дәүләт Думасы депутатлары белән очрашты